עממיות

עממיות היא סדרת טלוויזיה ישראלית מסוגת קומדיית מצבים בבימויו של נאור ציון, ששודרה בתחילת שנת 2014, בערוץ 2 על ידי הזכיינית רשת.

עלילה 
ארבע חברות טובות מהפריפריה מנסות להשתלב בבוהמה של העיר הגדולה, תל אביב, תוך שהן מנסות להשיל מעליהן את הרושם ה"עממי" ומשתדלות לשדר מעמד גבוה. במקביל הן מחפשות אהבה ללא כוונה להתפשר. חלקן שינו את שמן על מנת לשוות לעצמן תדמית תל אביבית.

שלוש מן החברות – שונטל/שני (נטע גרטי), רונית (רותם זיסמן כהן), סילבי/סלבית (אניה בוקשטיין) עובדות ב"מישר", חברה בשוק ההון. החברה הנוספת היא חלי/חן (מלי לוי) הנשואה לאיש עסקים מצליח.

הסדרה נכתבה בהשראת הפרק "הפרחה הסמויה" ב"החברים של נאור", הסדרה הקודמת של נאור ציון. בפרק זה, בעונה השלישית של הסדרה, הופיעו ענת מגן-שבו כשונטל סוויסה, יוצאת פריפריה המסווה את היותה "פרחה", רותם זיסמן-כהן ואניה בוקשטיין בתור אותה דמות.

ביקורת  
יעל בן יפת, מנכל"ית התנועה החברתית הקשת הדמוקרטית המזרחית כתבה מכתב תלונה לרשות השנייה לטלוויזיה ורדיו על כך שהסדרה היא בעלת היבטים גזעניים ומיזוגניים, מאחר שהיא רואה בתוכנית ביטוי לשנאת נשים ושנאת מזרחים.

דמויות

העממיות 
 שונטל סוויסה/שני סווינגר (נטע גרטי): אחת מבנות החבורה הנוהגת להנהיג, מנסה להשתדל להחביא את העממית שבה.
 רונית יעקב (רותם זיסמן-כהן): שקטה, מחפשת גבר עממי.
 סילבי כנאפו/סלבית כנף (אניה בוקשטיין): החכמה מבין הבנות, מנהיגה את חברותיה להיפטר מהעממיות שבהן.
 חלי אברג'יל/חן אבן גיל (מלי לוי): גם היא מחבורת העממיות וכיום היא אישה מצליחה. בת זוגו של בן.

דמויות משנה 
 בן זיידמן (גיא לואל): איש עסקים, בן זוגה של חלי, גרוש עם שני ילדים.
רננה (יערה פלציג): עובדת בכירה בחברת מישר ממוצא אשכנזי, האויבת הגדולה ביותר של שני.
יון זיידמן (טוני ברמן): הבן של בן זיידמן, אח של שי-לי.
שי-לי זיידמן (הילה גאון): הבת של בן זיידמן, אחות של יון.
 מר שמחה אפל (שמואל אדלמן): בעל חברת מישר והבוס של העממיות.
 מירון (זהר ליבה): האקס של סילבי, גאולוג ימי.
 ספי (ליאור דובדבני): עובד של חברת מישר.
 דורותי אפל (יעל עמית): אשתו של מר אפל.

דמויות אורח
מתן סמתנוב (שי גבסו): מעריץ גדול של שלמה ארצי שהיה במערכת יחסים עם שונטל אך הם נפרדו לאחר זמן קצר.
 קובי פרץ (בתפקיד עצמו): חבר של שני בפרקים 3 ו-4, זמר מזרחי.
 עומרי כספי (בתפקיד עצמו): חבר של סילבי בפרק 8, שחקן כדורסל בליגת ה-NBA.
 מר המבורגר (רון שחר): אקס של שני מספיישל "השנים הראשונות" בסדרה "החברים של נאור", עוזב את שני לאחר שהאקסית שלו חזרה באופן לא צפוי מטיול בדרום אמריקה, חוזר במפתיע בפרק 10.
 מני סוויסה (אריק משעלי): אח של שני, הופיע בפרקים 5 ו-12, בעל חברת כרכרות מצליחה בניו יורק, מקושר מאוד, אוהב לזרוק שמות(ניים דרופינג), גוזמן.
 מריאן ווזניאקי (שירן סנדל): מחקה את הטניסאית הדנית שמשחקת ב-US Open ונהיית חברה של מני בלי שהוא ידע שזאת לא מריאן, הופיעה בפרק 12.

קישורים חיצוניים 
 

 
  
 
 נועה ריינה ומאי מורד, "עממיות": קולעת, מצחיקה וחצופה. ביקורת באתר פרוגי, 29 בינואר 2014

הערות שוליים

רשת: תוכניות וסדרות
ערוץ 2: תוכניות וסדרות
קומדיות מצבים ישראליות
סדרות טלוויזיה ישראליות שעלו לשידור בשנות ה-2010
סדרות ספין-אוף ישראליות